
Lepinguliste kohustuste täitmise tähtaja pikendamine 

hoonestusõiguse seadmise lepingu järgi (Daumani 30, Narva)

 1.  Asjaolud ja menetluse käik

Narva linn ja AS TRIVERK  (registrikood 10368988, asukoht  Narva, Tallinna mnt 26-48) sõlmisid 26.09.2005 notariaalselt tõestatud hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (notariaalregistri nr 7850) maa-alale, asukohaga Daumani 30, Narva, maa pindala 15 702 m2, sihtotstarve – sotsiaalmaa. AS TRIVERK kavatses ehitada nimetatud maa-alale rahvusvaheliste vedude spetsialistide õppekeskuse.  

Eelnimetatud lepingu punkti 5.2. kohaselt kohustus AS TRIVERK esitama Arhitektuuri ja Linnaplaneerimise Ametile kinnitamiseks detailplaneeringu projekti  6 kuu jooksul arvates hoonestusõiguse kohta kinnistusraamatusse kande tegemise päevast, s.o kuni  25.04.2006.  Hoonestusõigus tekkis 25.10.2005.

Narva Linnavolikogu võttis 09.02.2006 AS TRIVERK ettepanekul vastu otsuse nr 15 Daumani 30 maa-ala detailplaneeringu algatamise kohta.

Tänase päeva seisuga pole detailplaneeringu projekti Arhitektuuri ja Linnaplaneerimise Ametile kinnitamiseks esitatud.

AS TRIVERK  pöördus 10.05.2006 Narva Linnavalitsuse poole taotlusega  Arhitektuuri ja Linnaplaneerimise Ametile detailplaneeringu projekti esitamise tähtaja pikendamiseks kuni 01.10.2006. а.

AS TRIVERK selgituste kohaselt on detailplaneeringu osas lepinguliste kohustuste täitmisega viivitamine seotud sellega, et viibib Daumani 2a, 2b, 2c ja 4a maa-alade detailplaneeringute  koostamine nende hoonestaja OÜ Narva Kaubanduskeskus poolt. Tehnovõrkude suure hulga tõttu nimetatud maa-aladel ei ole seniajani lahendatud liiklusskeem.

AS TRIVERK leiab, et selle piirkonna kujundamiseks ühtseks tervikuks on vajalik leida selle piirkonna ühtne liiklusskeemi lahendus. Sel põhjusel on otstarbekas kooskõlastada AS TRIVERK Daumani 30 maa-ala detailplaneeringu ja Narva Kaubanduskeskus Daumani 2a, 2b, 2c ja 4a maa-alade detailplaneeringute transpordiskeemid ühiselt.

AS TRIVERK taotlus vaadati läbi Narva Linnavalitsuse linnavarakomisjoni istungil 16.05.2006 (protokoll nr 7) ja otsustati:

1. Pikendada aktsiaseltsile TRIVERK (registrikood 10368988, asukoht Tallinna mnt 26 - 48, Narva) 26.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7850) punktis 5.2. ettenähtud detailplaneeringu projekti kinnitamiseks esitamise tähtaega kuni 01.10.2006.a. 

2. Linnavara- ja Majandusametil kooskõlastada Arhitektuuri ja Linnaplaneerimise Ametiga hoonestaja poolt pakutud tähtajad nendest kinnipidamise reaalsusest lähtuvalt. 

3. Linnavara- ja Majandusametil esitada tähtaja pikendamise küsimus pärast kooskõlastamist Narva Linnavalitsuse istungile korralduse vastuvõtmiseks.

Narva linn on huvitatud ehituse lõpetamisest ülalnimetatud detailplaneeringu alusel, kuna see toob endaga kaasa investeeringuid linna ja töökohtade loomise, on otstarbekas rahuldada AS TRIVERK poolt esitatud taotlus.

Arhitektuuri- ja Linnaplaneerimise Ameti arvates, arvestades projektis olevate puuduste parandamisele kuuluvat aega, on detailplaneeringu projekti kinnitamiseks esitamise reaalseks tähtajaks 31.detsember 2006.a.
2. Õiguslikud alused

Kohaliku omavalitsuse korralduse seaduse § 30 lõike 1 punkti 2 kohaselt lahendab ja korraldab linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005 määrusega nr 13/52 kinnitatud “Narva linna munitsipaalomandis oleva hoonestamata maa hoonestusõiguse seadmise korra” punkti 57 kohaselt juhul, kui täitmise käigus on mõne hoonestusõiguse seadmise lepingu punkti täitmine oluliselt raskendatud, võib poolte kokkuleppel ja Narva Linnavalitsuse otsustuse alusel lepingutingimusi muuta või hoonestusõigust lõpetada.

3. Otsus

3.1. Pikendada aktsiaseltsile TRIVERK (registrikood 10368988, asukoht Tallinna mnt 26 - 48, Narva) 26.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7850) punktis 5.2. ettenähtud detailplaneeringu projekti kinnitamiseks esitamise tähtaega aadressil Daumani 30, Narvas asuvale kinnistule (katastritunnus 51104:001:0017, maa-alune pindala 15 702 m², maa sihtotstarve – 100% sotsiaalmaa) alates 25.04.2006 kuni 31.12.2006.a. 

3.2. Mitte rakendada aktsiaseltsi TRIVERK suhtes 26.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu (Jõhvi notari Tatjana Boitsova notariaalregistri nr 7850) punktis 5.3. ettenähtud trahvi.

3.3. Volitada linnapead Tarmo Tammistet (isikukood 36208175216) allkirjastama Narva linna nimel 26.09.2005 hoonestusõiguse seadmise lepingu, reaalkoormatise seadmise lepingu, ostueesõiguse seadmise lepingu ja asjaõiguslepingu muudatused. 

3.4. Narva Linnavalitsuse Linnavara- ja Majandusametil teha käesolev korraldus teatavaks aktsiaseltsile TRIVERK.
4. Rakendussätted

4.1. Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

4.2. Korraldus jõustub seadusega sätestatud korras.

Tarmo Tammiste

